CELEX: 32009R0198
Language: mt
Date: 2009-03-10 00:00:00
Title: Regolament tal-Kummissjoni (KE) Nru 198/2009 tal- 10 ta' Marzu 2009 dwar il-klassifikazzjoni ta' ċerta merkanzija fin-Nomenklatura Magħquda

14.3.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 70/6
               
            REGOLAMENT TAL-KUMMISSJONI (KE) Nru 198/2009
      tal-10 ta' Marzu 2009
      dwar il-klassifikazzjoni ta' ċerta merkanzija fin-Nomenklatura Magħquda
      IL-KUMMISSJONI TAL-KOMUNITAJIET EWROPEJ
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa għar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-merkanzija msemmija fl-Anness għal dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżidilha kwalunkwe subdiviżjoni addizzjonali u li hija stabbilita minn dispożizzjonijiet Komunitarji speċifiċi, bil-ħsieb tal-applikazzjoni ta' miżuri tariffarji u ta’ miżuri oħrajn li għandhom x'jaqsmu mal-kummerċ ta’ oġġetti.
               
            
                  (3)
               
               
                  Skont dawk ir-regoli ġenerali, il-merkanizja deskritta fil-kolonna 1 tat-tabella mfassla fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta' dik it-tabella.
               
            
                  (4)
               
               
                  Huwa xieraq li jkun stiplulat li informazzjoni tariffarja li torbot li nħarġet mill-awtoritajiet doganali tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhix skont dan ir-Regolament, tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità. (2)
                  
               
            
                  (5)
               
               
                  Il-miżuri provduti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT
      Artikolu 1
      Il-merkanzija deskritta fil-kolonna 1 tat-tabella li tidher fl-Anness għandha tkun ikklassifikata fin-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
      Artikolu 2
      Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tibqa’ tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 10 ta’ Marzu 2009.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p 1.
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett ta' daqs ta' 4m bi 30m, magħmul minn ħjut ta' materjal tal-pjanti (ħaxix tal-baħar) minsuġ.
                     It-tagħma tikkonsisti f'żewġ ħajtiet milwijin u mibrumin fuq xulxin ta' materjal tal-pjanti (ħaxix tal-baħar) tat-tip li jintuża l-iktar biex bih jimtlew il-kuxins.
                     Il-medd jikkonsisti f'ħajta singla mibruma ta' fibra tessili naturali minsuġa minn materjal tal-pjanti (fibra tal-ħaxix tal-baħar) (il-ħajta tkun itwal minn 20 000  decitex).
                     L-oġġett għandu n-naħa ta' wara magħmul minn gomma ċellulari.
                     (kisi tal-art magħmul minn ħaxix tal-baħar)
                     (Ara r-ritratti Nri 648A u 648B) Ir-ritratti juru biċċa maqtugħa mill-oġġett. (*)
                     
                  
                  
                     4601 94 10 
                  
                  
                     Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, in-Nota 1 tal-Kapitolu 46, in-Nota 1 tal-Kapitolu 57, in-Nota 3 (A) (e) għat-Taqsima XI u l-kliem tal-kodiċijiet tan-NM 4601 , 4601 94  u 4601 94 10 .
                     L-oġġett jikkonsisti fi tliet tipi ta' materjali differenti:
                     
                                 (1)
                              
                              
                                 Iż-żewġ ħajtiet mibrumin fuq xulxin u milwijin ta' materjal tal-pjanti (it-tagħma) ikunu magħmulin minn materjal veġetali tal-intestatura 1404  ta' tip li jintuża l-iktar biex bih jimtlew il-kuxins (ara n-noti ta’ Spjegazzjoni tas-Sistema Armonizzata (Harmonised System Explanatory notes, HS-EN) għall-intestatura 1404 , (D), l-ewwel u t-tielet paragrafu, (4) li jirreferi għall-ħaxixet is-sallura li huwa tip ta' ħaxix tal-baħar.
                                 Il-materjali veġetali jkunu pproċessati f'xorta ta' korda magħmula minn materjali veġetali li mhumiex mgħaffġin, miġburin flimkien billi sempliċiment jinbarmu fuq xulxin u, għalhekk huma prodotti li jixbħu lit-trizza tal-intestatura 4601  (ara HS-EN għall-intestatura 4601 , (A) (2) (b) u “fi stat adattat għat-trizza” li jagħmilhom “materjali għat-trizza” fit-tifsira tan-Nota 1 tal-Kapitolu 46.
                              
                           
                                 (2)
                              
                              
                                 Il-ħajta singla mibruma ta' fibri tessili naturali minsuġin minn materjal tal-pjanti (it-tagħma) tkun magħmula minn fibri ta' materjali veġetali. Il-fibri jżommu flimkien billi jinbarmu (l-insiġ) (ara l-HS-EN għat-Taqsima XI, Ġenerali, (I) (B) (1) (a)) Dawn “il-ħjut minsuġa” għandhom ikunu ttrattati bħala “spag” tal-intestatura 5607  fit-tifsira tan-Nota 3 (A) (e) tat-Taqsima XI għaliex il-ħajta singla mibruma hija itwal minn 20 000  decitex (ara wkoll id-distinzjoni bejn ħajt u spag fit-tabella I (tip – ta' fibri veġetali) fl-HS-EN għat-Taqsima XI, Ġenerali, (I) (B) (2) kif ukoll l-HS-EN għall-intestatura 5308  (A), it-tieni paragrafu, u l-HS-EN għall-intestatura 5607  (1), l-ewwel paragrafu.
                              
                           
                                 (3)
                              
                              
                                 Il-gomma ċellulari tan-naħa ta' wara tal-Kapitolu 40 ma tagħtix il-karattru essenzjali tal-oġġett fit-tifsira tar-GIR 3(b) (regola Ġenerali Interpretattiva) għaliex din tkun fuq in-naħa ta' taħt u ma tidhirx meta l-oġġett ikun mal-art. Hija sservi biex issaħħaħ u hekk l-oġġett jżomm iktar wieqaf u tagħtih proprjetajiet kontra iż-żlieq.
                                 L-oġġett għandu jkun ikklassifikat bħala prodott ta' materjal tat-trizza jixbah lit-trezza għaliex il-ħjut milwijin u mibrumin ta' materjal tal-pjanti (il-medd) – li huma materjali tat-trizza tal-intestatura 4601  – jagħtu lill-oġġett il-karattru essenzjali fit-tifsira tal-GIR 3(b). Il-ħjut mibruma u milwija huma ta' kwantità ħafna iktar mill-ħjut singli tessili (il-medd) u jagħtu lill-prodott id-dehra partikolari tiegħu.
                                 B'riżultat ta' dan, l-oġġett ma jistax jiġi kklassifikat bħala kisi tessili tal-art tal-Kapitolu 57 fit-tifsira tan-Nota 1 tal-Kapitolu 57 għaliex il-parti tal-wiċċ li tkun esposta mhijiex ta' materjal tessili imma ta' prodotti li jixbhu lit-trizza tal-intestatura 4601 .
                              
                           
               
            
         
                     
                        
                  
                  
                     
                        
                  
               
            (*)  Ir-ritratti huma għal għanijiet informattivi biss.